CELEX: C2007/155/06
Language: et
Date: 2007-07-07 00:00:00
Title: Kohtuasi C-43/06: Euroopa Kohtu (kuues koda) 24. mai 2007 . aasta otsus — Euroopa Ühenduste Komisjon versus Portugali Vabariik (Liikmesriigi kohustuste rikkumine — Direktiiv 85/384/EMÜ — Arhitektid — Diplomite, tunnistuste ja muude dokumentide vastastikune tunnustamine — Vajadus sooritada arhitektide liidu vastuvõtueksam)

7.7.2007   
            
            
               ET
            
            
               Euroopa Liidu Teataja
            
            
               C 155/4
            
         Euroopa Kohtu (kuues koda) 24. mai 2007. aasta otsus — Euroopa Ühenduste Komisjon versus Portugali Vabariik
   (Kohtuasi C-43/06) (1)
   
   (Liikmesriigi kohustuste rikkumine - Direktiiv 85/384/EMÜ - Arhitektid - Diplomite, tunnistuste ja muude dokumentide vastastikune tunnustamine - Vajadus sooritada arhitektide liidu vastuvõtueksam)
   (2007/C 155/06)
   Kohtumenetluse keel: portugali
   Pooled
   
      Hageja: Euroopa Ühenduste Komisjon (esindajad: H. Støvlbæk ja P. Guerra e Andrade)
   
      Kostja: Portugali Vabariik (esindaja: L. Fernandes)
   Kohtuasja ese
   Liikmesriigi kohustuste rikkumine — Nõukogu 10. juuni 1985. aasta direktiivi 85/384/EMÜ, diplomite, tunnistuste ja muude arhitektuurialast kvalifikatsiooni tõendavate dokumentide vastastikuse tunnustamise ning asutamisõiguse ja teenuste osutamise vabaduse tulemusliku rakendamise hõlbustamiseks võetavate meetmete kohta (EÜT L 223, lk 15; ELT eriväljaanne 06/01, lk 118) artiklite 2 ja 10 rikkumine — Riikliku arhitektide liidu vastuvõtueksami sooritamise nõue arhitekti kutsealal tegutsemiseks, mida kohaldatakse teiste liikmesriikide arhitektidele, kes ei kuulu vastavasse siseriiklikku liitu
   Resolutiivosa
   
               1.
            
            
               Kuna Portugali Vabariik nõudis teises liikmesriigis arhitekti kvalifikatsiooni omandanud isikutelt, kes ei kuulu arhitektide liitu teises liikmesriigis, vastuvõtueksami sooritamist Portugali arhitektide liidus, on Portugali Vabariik rikkunud nõukogu 10. juuni 1985. aasta direktiivi 85/384/EMÜ, diplomite, tunnistuste ja muude arhitektuurialast kvalifikatsiooni tõendavate dokumentide vastastikuse tunnustamise ning asutamisõiguse ja teenuste osutamise vabaduse tulemusliku rakendamise hõlbustamiseks võetavate meetmete kohta, muudetud Euroopa Parlamendi ja nõukogu 14. mai 2001. aasta direktiiviga 2001/19/EÜ, artiklitest 2 ja 10 tulenevaid kohustusi.
            
         
               2.
            
            
               Mõista kohtukulud välja Portugali Vabariigilt.
            
         
      (1)  ELT C 86, 8.4.2006.